IVLเพิ่มกำลังผลิตยุโรป
เป้ายอดผลิตPET1.3ล้านตัน/ปีหุ้นขยับแรงมูลค่าซื้อขายทะลัก
20 ส.ค. 2554

เป้ายอดผลิตPET1.3ล้านตัน/ปีหุ้นขยับแรงมูลค่าซื้อขายทะลัก
 
อินโดรามาฯ ขยายกำลังผลิต PET โพลีเมอร์ในยุโรปอีก 2.2 แสนตัน/ปี ดันกำลังผลิตรวมเพิ่มเป็น 1.3 ล้านตัน/ปี
นายอาลก โลเฮีย ประธานเจ้าหน้าที่บริหาร บริษัท อินโดรามา เวนเจอร์ส (IVL) เปิดเผยว่า คณะกรรมการบริษัทอนุมัติให้ลงทุนขยายกำลังผลิต PET โพลีเมอร์ในโครงการ Brownfield ในทวีปยุโรปอีก 2.2 แสนตัน/ปี ส่งผลให้กำลังการผลิต PET โพลีเมอร์ของ IVL ในยุโรปเพิ่มขึ้นเป็น 1.3 ล้านตัน/ปี นอกจากนี้ยังดันกลยุทธ์ป้อนสินค้าเข้าแข่งขันในประเทศกลุ่มสหภาพยุโรป
ทั้งนี้ IVL ยังมีโรงงานผลิต PTAสองแห่งในยุโรป ได้แก่ เมืองรอตเตอร์ดัม ประเทศเนเธอร์แลนด์ และเมืองออตตานา ในประเทศอิตาลี และเมื่อวันที่ 7 ก.พ.ที่ผ่านมา ได้ประกาศการทำสัญญาที่จะเข้าซื้อกิจการ Trevira GMBH ในประเทศเยอรมนี ซึ่งเป็นผู้ผลิตโพลีเอสเตอร์แบรนด์ดังระดับโลก
“กลุ่มผู้บริหารที่มองการณ์ไกลในการแสวงหาโอกาสในตลาด PET (Polyethylene Terephthalate) ที่มีการเติบโตอย่างรวดเร็ว” นายโลเฮีย กล่าว
นายโลเฮีย กล่าวว่า การตัดสินใจเพิ่มกำลังการผลิตครั้งนี้มาจากความผันผวนของอุปสงค์และอุปทานในกลุ่มประเทศสหภาพยุโรป และความต้องการในการเพิ่มสินทรัพย์เพื่อสนองความต้องการของลูกค้าให้ดียิ่งขึ้นไป
ปัจจุบัน อินโดรามาฯ อยู่ในระดับแนวหน้าในการลงทุนด้วยเทคโนโลยีการผลิตล่าสุดทั่วโลก และเชื่อว่าการดำเนินการปรับปรุงเครื่องมือและสินทรัพย์ให้มีความใหม่หรือทันสมัยเป็นเรื่องที่สำคัญ รวมทั้งเพิ่มศักยภาพในการแข่งขันและเพิ่มมูลค่าให้
หากย้อนกลับไปเมื่อปี 2549 ที่มีการสร้างโรงงานของอินโดรามาฯ ในกลุ่มประเทศสหภาพยุโรป เป็นโรงงานแบบสายการผลิตเดียวที่ใหญ่ที่สุดในสหภาพยุโรปในปัจจุบัน นอกจากนี้ IVL ยังขยายกิจการที่มีอยู่เดิมของบริษัทอย่างต่อเนื่อง ซึ่งมีประสิทธิภาพด้านการลงทุนมากกว่าการลงทุนในโครงการใหม่ หรือกรีนฟีลด์
ผู้บริหาร อินโดรามาฯ กล่าวว่า ยุโรปกำลังก้าวข้ามช่วงเวลาที่ท้าทายและการลงทุนในเวลานี้ยังมีความเสี่ยง แต่เชื่อว่า IVL สามารถประสบความสำเร็จตามเป้าหมายที่วางไว้ด้วยการร่วมมือกับลูกค้าและผู้จัดหาวัตถุดิบ การขยายกำลังผลิต 2.2 แสนตัน ทำให้เกิดความได้เปรียบต้นทุนการดำเนินงาน จากการอยู่ใกล้แหล่งวัตถุดิบที่สำคัญ ซึ่งเส้นใยและเส้นด้ายโพลีเอสเตอร์ PET Polymers และ PTA กำลังเติบโตอย่างต่อเนื่องในระดับที่ไม่เคยเกิดขึ้นมาก่อน” นายโลเฮียกล่าว
ปัจจุบัน IVL เป็นผู้ผลิตโพลีเอสเตอร์ครบวงจรที่ใหญ่ที่สุดของโลก ครอบคลุม4 ทวีป ผลิตภัณฑ์ได้รองรับความต้องการทั้ง อาหาร เครื่องดื่ม และเครื่องใช้ในครัวเรือน สินค้าเกี่ยวกับสุขภาพ ยานยนต์ เครื่องนุ่งห่ม ผลิตภัณฑ์หลักของบริษัทได้แก่ PTA, เม็ดพลาสติก PET และเส้นใยโพลีเอสเตอร์ ซึ่งจัดจำหน่ายไปทั่วโลก IVL และมียอดขายรวมในปี 2553เท่ากับ 3,000 ล้านเหรียญสหรัฐ
ด้านราคาหุ้น IVL ปิดสูงสุดของวัน 55 บาท เพิ่มขึ้น 2.25 บาท มูลค่าซื้อขาย 1,855.67 ล้านบาท